biswa921/hiwiki-latest-pages-articles-raw huggingface dataset:
१९३०

1930 ग्रेगोरी कैलंडर का एक साधारण वर्ष है।

 घटनाएँ 
 जनवरी-मार्च 
 26 जनवरी- भारत में पहली बार स्वराज दिवस मनाया गया।[ पूर्ण स्वराज्य का प्रस्ताव (दिसम्बर 1929) - नेहरू रिपोर्ट को लागु करने की अवधि 31 दिसम्बर 1929 को समाप्त हो गयी थी। इस कारण कांग्रेस ने अब पूर्ण स्वाधीनता की मांग बुलंद की। दिसम्बर 1929 में जवाहर लाल नेहरू की अध्यक्षता में कांग्रेस का अधिवेशन लाहौर में हुआ। इस अधिवेशन का मुख्य प्रस्ताव 'पूर्ण स्वराज्य' का था।इसमें कहा गया कि कांग्रेस अब से पूरा ध्यान भारत के लिए पूर्ण स्वाधीनता प्राप्ति पर देगी। इस प्रस्ताव को पारित कर लाहौर में रावी नदी के तट पर 31 दिसम्बर 1929 को आधी रात को भारत की स्वतंत्रता का झंडा फहराया गया। कांग्रेस ने 26 जनवरी 1930 को 'पूर्ण स्वाधीनता दिवस' मनाया और इसके बाद यह दिवस कांग्रेस द्वारा भारत की स्वतंत्रता- प्राप्ति तक प्रति वर्ष मनाया जाने लगा ।]

 जुलाई-सितंबर 
 अक्टूबर-दिसंबर 
 अज्ञात तारीख़ की घटनाएँ 
 जन्म 
 जनवरी-मार्च 
 अप्रैल-जून 
 जुलाई-सितंबर 
 अक्टूबर-दिसंबर 
 निधन 
 जनवरी-मार्च 
 अप्रैल-जून 
 जुलाई-सितंबर 
 अक्टूबर-दिसंबर 

१९३०
१९३०
कृष्ण बिहारी 'नूर'

२९ अगस्त १९५४ को पूर्वी उत्तर प्रदेश के गोरखपुर जिले की बांसगाँव तहसील (अब खजनी) अन्तर्गत ग्राम कुण्डाभरथ में जन्म। कानपुर विश्वविद्यालय से हिन्दी साहित्य में एम. ए. किया। सन १९६८-६९ से लेखन की शुरुआत हुई। पहली कहानी सन १९७१ में प्रकाशित। तबसे सैकड़ों रचनाएँ हिन्दुस्तान के प्रमुख समाचार पत्रों एवं पत्रिकाओं में प्रकाशित। अनेक प्रकार की साहित्यिक सांस्कृतिक संस्थाओं के सदस्य और इमारात में हिन्दी के विकास में संलग्न। संप्रति संयुक्त अरब इमारात के अबूधाबी नगर में अध्यापन के व्यवसाय में हैं।

 प्रकाशित कृतियाँ 

 कहानी संग्रह : दो औरतें, पूरी हक़ीकत पूरा फ़साना, नातूर।
 एकांकी नाटक : यह बहस जारी रहेगी, एक दिन ऐसा होगा, गांधी के देश में
 नाटक : संगठन के टुकड़े
 कविता संग्रह : मेरे मुक्तक : मेरे गीत, मेरे गीत तुम्हारे हैं, मेरी लम्बी कविताएँ, 
 उपन्यास : रेखा उर्फ नौलखिया, पथराई आँखों वाला यात्री, पारदर्शियाँ। 
 यात्रा वृतांत : सागर के इस पार से उस पार से। 

"दो औरतें " कहानी का नेशनल स्कूल ऑफ ड्रॉमा दिल्ली द्वारा श्री देवेंन्द्र राज अंकुर के निर्देशन में सन १९९६ में मंचन। अखबार और रेडियो की दुनिया से संबद्ध रहने के बाद पिछले सत्रह वर्षों से अध्यापन। कृष्ण बिहारी के एक सौ एक गीत उनके जालघर 'मेरे गीत तुम्हारे हैं' पर पढ़े जा सकते हैं। यह जालघर अभी निर्माणाधीन है।

 सन्दर्भ 

 बाहरी कड़ियाँ 

 कृष्ण बिहारी की रचनाएँ कविता कोश में
विद्याभूषण धर

कश्मीर में जनमे और प्रारंभिक जीवन वहीं बिताने वाले विद्याभूषण धर विद्या अध्यन के साथ रंगमंच, दूरदर्शन एवमं रेडियो पर होने वाले विभिन्न कार्यक्रमो में भागीदारी करते रहे हैं। उनके लिखे हुए नाटक विद्यालय दूरदर्शन तथा अन्य कई स्थानों पर प्रस्तुत किए गए। वे १९९८ से सऊदी अरब में हैं। उनकी लिखी कहानियाँ वेब पत्रिका अभिव्यक्ति तथा साहित्य कुंज में देखी जा सकती हैं।

 सन्दर्भ 

श्रेणी:1968 में जन्मे लोग
श्रेणी:कश्मीरी लोग
श्रेणी:जीवित लोग
श्रेणी:भारतीय अभियन्ता
हूनान

thumb|230px|चीन में हूनान प्रांत (लाल रंग में)
हूनान (湖南, Hunan) जनवादी गणराज्य चीन के दक्षिण-मध्य भाग में स्थित एक प्रांत है। हूनान का अर्थ 'झील से दक्षिण' होता है, जो इस प्रांत की दोंगतिंग झील से दक्षिण की स्थिति पर पड़ा है। हूनान की राजधानी चांगशा (长沙, Changsha) शहर है। क्योंकि शिआंग नदी इस प्रान्त की एक प्रमुख नदी है इसलिए इस प्रान्त को चीनी भावचित्रों में संक्षिप्त रूप से 'शिआंग' ( 湘, Xiang) लिखा जाता है। यह प्राचीनकाल में शक्तिशाली चू राज्य का हिस्सा था। हूनान का क्षेत्रफल २,११,८०० वर्ग किमी है, यानि भारत के जम्मू व कश्मीर राज्य से ज़रा कम। सन् २०१० की जनगणना में इसकी आबादी ६,५६,८३,७२२ थी, यानि भारत के झारखंड राज्य से ज़रा कम। 

हूनान का मौसम गरम और नम माना जाता है। सर्दियों में बर्फ़ कभी-कभार ही पड़ती है। मौसम के गर्म और नम रहने के कारण खाना जल्दी ख़राब हो जाता है, इसलिए हुनानी खाना अपने मिर्च-मसालों के लिए प्रसिद्ध है जो इसे अधिक देर तक सुरक्षित रखते हैं।Frommer's San Francisco with Kids, Noelle Salmi, John Wiley & Sons, 2009, ISBN 978-0-470-38744-3, ... Hot weather in the mountainous Hunan region called for strong spices to help preserve food and mask spoilage ... प्रान्त में हान चीनी लोग बहुसंख्य हैं, हालांकि यहाँ मियाओ, तुजिया, दोंग, याओ, बइ, हुई, झुआंग और अन्य जातियों के समुदाय भी रहते हैं।Let's Go China, Shelley Jiang, Shelley Cheung, Macmillan, 2004, ISBN 978-0-312-32005-8 जनवादी गणतंत्र चीन के संस्थापक माओ ज़ेदोंग का जन्मस्थान, शाओशान शहर, भी हूनान प्रान्त में स्थित है।The Rough Guide to China , David Leffman, Martin Zatko, Penguin, 2011, ISBN 978-1-4053-8908-2, ... Mao Zedong's birthplace, the hamlet of SHAOSHAN (韶山, sháoshān), lies 90km to the southwest of Changsha, a fine day-trip from the provincial capital through the Hunanese countryside ...

 हूनान के कुछ नज़ारे 

 इन्हें भी देखें 
 चांगशा
 दोंगतिंग झील
 चू राज्य (प्राचीन चीन)
 शिआंग नदी

 सन्दर्भ 

श्रेणी:हूनान
श्रेणी:चीन के प्रांत
श्रेणी:चीनी जनवादी गणराज्य के प्रान्त
जिआंगशी

thumb|230px|चीन में जिआंगशी प्रांत (लाल रंग में)
जिआंगशी (江西, Jiangxi) जनवादी गणराज्य चीन के दक्षिण-पूर्वी भाग में स्थित एक प्रांत है। इसका विस्तार उत्तर में यांग्त्से नदी के मैदानी इलाक़ों से लेकर दक्षिण में पहाड़ी क्षेत्र तक है। जिआंगशी की राजधानी नानचांग शहर है। इस प्रान्त का क्षेत्रफल १,६६,९०० वर्ग किमी है, यानि भारत के उड़ीसा राज्य से ज़रा ज़्यादा। सन् २०१० की जनगणना में इसकी आबादी ४,४५,६७,४७५ थी और यह भी भारत के उड़ीसा राज्य से ज़रा ज़्यादा थी। जिआंगशी का नाम तंग राजवंश के काल से है जब इसे 'जिआंगनानशीदाओ' (江南西道, Jiangnanxidao) कहा जाता था, जिसका मतलब 'पश्चिमी जियांगनान प्रांत' है (जियांगनान एक भौगोलिक क्षेत्र का नाम है)। इस प्रांत से गान नदी निकलती है इसलिए इसका चीनी भावचित्रों में संक्षिप्त नामांकन '赣' है (गान, Gan)। इस प्रांत में प्रसिद्ध पोयांग झील भी है, इसलिए इसे कभी-कभी 'गोमपोताइति' (贛鄱大地, Gompotaiti) भी कहते हैं, जिसका अर्थ है 'गान (उर्फ़ गोम) नदी और पो (उर्फ़ पोयांग) झील की महान भूमि'।

जिआंगशी अपने पड़ोसी प्रान्तों से पिछड़ा हुआ है। यहाँ चावल की खेती पर ज़ोर है और इसे कभी-कभी 'चावल और मछली का देश' भी कहा जाता है। चीन में जिआंगशी के लोगों को कम महनती और आराम-पसंद भी समझा जाता है।Pioneers of modern China: understanding the inscrutable Chinese , Khoon Choy Lee, World Scientific, 2005, ISBN 978-981-256-618-8, ... Jiangxi is well known as a “Country of Rice and Fish”, whose main natural ... Being surrounded by rich resources, the people of Jiangxi tend to be easy-going and more inclined to relaxation than exertion ... यहाँ 'गान चीनी' नाम की भाषाएँ बोली जाती हैं और प्रांत के दक्षिणी एक-तिहाई इलाके में हक्का चीनी बोली जाती है। जिआंगशी की अपनी विभिन्न चीनी नौटंकी की शैली भी है। यहाँ का खाना मिर्चों पर ज़ोर देता है और अचारों और सिरके का बहुत प्रयोग होता है। माना जाता है कि जिआंगशी में पूरे चीन के सबसे अच्छे चीनी मिट्टी के बर्तन बनते हैं।The Dragon and the Foreign Devils: China and the World, 1100 B.C. to the Present, Harry Gelber, Bloomsbury Publishing USA, 2011, ISBN 978-0-8027-1941-6, ... These artistic achievements progressed under the Mongol Yuan dynasty when Jiangxi province became the centre of porcelain production for the entire empire ...

 जिआंगशी के कुछ नज़ारे 

 इन्हें भी देखें 
 नानचांग
 जियांगनान

 सन्दर्भ 

श्रेणी:जिआंगशी
श्रेणी:चीन के प्रांत
श्रेणी:चीनी जनवादी गणराज्य के प्रान्त
लोककला

लोक कला की सामान्य परिभाषा:- आम इंसान के द्वारा बिना किसी ताम-झाम व प्रदर्शन से जब स्वाभाविक कलाकारी को चित्र, संगीत, नृत्य आदि के रूप में पेश किया जाता है, तो वह लोककला कहलाती हैं।
भारत की अनेक जातियों व जनजातियों में पीढी दर पीढी चली आ रही पारंपरिक कलाओं को लोककला कहते हैं। इनमें से कुछ आधुनिक काल में भी बहुत लोकप्रिय हैं जैसे मधुबनी और कुछ लगभग मृतप्राय जैसे जादोपटिया। 

कलमकारी, कांगड़ा, गोंड, चित्तर, तंजावुर, थंगक, पातचित्र, पिछवई, पिथोरा चित्रकला, फड़, बाटिक, मधुबनी, यमुनाघाट तथा वरली आदि भारत की प्रमुख लोक कलाएँ हैं।

 रामायण, महाभारत एवं पौराणिक गाथाओंका लोककला  मंचन 
भारतीय उपखंड मे  रामायण, महाभारत एवं पौराणिक गाथाओंका नाट्यपूर्ण लोककला  मंचन कि प्राचीन परंपरा रही है।चित्र कथी, कठपुतली एकलपात्र नाट्य गान  महाराष्ट्र मे किर्तन,  उत्तरी भारत मे   राम लीला,   का प्रयोग होता आ रहा है।   कुछ कलाएं किसी मात्रामे आज भी  मंचित कि जाती  है तो बडे पैमानेपर बहुत सारी कलांए लुप्त होने के कगारपर है।  

पश्चिमी भारतमे केंद्रशासित प्रदेश दादरा नगर हवेली मे गर्मीके दिनोकी रात्रियोँमे पौराणिक कथा एवम रामायण महाभारत आधारीत 'भावड़ा  मुखौटा  नृत्य ' का मंचन किया जाता हैं।   
 
भारतके दक्षिणी राज्य केरलमे  ओनम  त्योहारके  प्रसंगमे  वेलान समुदाय के लोग 'नोक्कु विद्या पावाकाली' नामक  कठपुतली जैसी लोककला का मंचन किया जाता है। जिसमे कलाकार अपने होठोपर छोटी लठपर राम एवम रावण की कठपुतलि सम्हालेहुए रामायण गीतोपर आधारीत मंचन किया जाता है। इस कला के माहीर कलाकार भी कम होते चले गए  और यह कला  लुप्त होने के कगारपर है।
 

 इन्हें भी देखें 
 लोकगीत
 लोकनृत्य
राम लीला

 बाहरी कड़ियाँ 
 लोकरंग (प्रीतिमा वत्स का हिन्दी चिट्ठा)
 अवधीलोक
 बुन्देलीलोक

 संदर्भ 

श्रेणी:चित्रकला
श्रेणी:संस्कृति
*
कलमकारी

कलमकारी भारत की प्रमुख लोककलाओं में से एक है।

क़लमकारी एक हस्तकला का प्रकार है जिस में हाथ से सूती कपड़े पर रंगीन ब्लॉक से छाप बनाई जाती है। क़लमकारी शब्द का प्रयोग कला एवं निर्मित कपड़े दोनो के लिए किया जाता है। मुख्य रूप से यह कला भारत एवं ईरान में प्रचलित है।

सर्वप्रथम वस्त्र को रात भर गाय के गोबर के घोल में डुबोकर रखा जाता है। अगले दिन इसे धूप में सुखाकर दूध, माँड के घोल में डुबोया जाता है। बाद में अच्छी तरह से सुखाकर इसे नरम करने के लिए लकड़ी के दस्ते से कूटा जाता है। इस पर चित्रकारी करने के लिए विभिन्न प्रकार के प्राकृतिक पौधों, पत्तियों, पेड़ों की छाल, तनों आदि का उपयोग किया जाता है।

प्रकार
भारत में क़लमकारी के दो रूप प्रधान रूप से विकसित हुए हैं। वे हैं मछिलिपट्नम क़लमकारी और श्रीकलाहस्ति क़लमकारी।

मछिलिपट्नम क़लमकारी में मुख्य रूप से पादप रंगों का उपयोग लकड़ी के ब्लॉक के माध्यम से किया जाता है। इसके लिए जिस कपड़े का उपयोग होता है वह आंध्रप्रदेश के मछिलिपट्नम प्रांत में बनाया जाता है। इस शैली से बनाई गई हस्तशिल्प वस्तुओं को मुघल काल में दीवार पर सजावट के तौर पर लगाया जाता था।

 इन्हें भी देखें 
 लोककला
 कलम बांधना (ग्राफ्टिंग)

Jzjsmdmdcjj
श्रेणी:चित्रकला
श्रेणी:संस्कृति
श्रेणी:लोक कला
गोंड (लोककला)

गोंड चित्रकारी: 

गोंड कला लोककला का ही एक रूप है। जो गोंड समाज की उपशाखा परधान समुदायों के कलाकारों द्वारा चित्रित की जाती है। जिसमें गोंड कथाओं, गीतों एवं कहानियों का चित्रण किया जाता है जो परम्परागत रूप से परधान समुदायों के द्वारा गोंड देवी देवताओं को जगाने और खुश करने हेतु सदियों से गायी जाती चली आ रही हैं। 

प्रायः परधान लोग राजगोंड राजपरिवारो के यहाँ कथागायन करने हेतु जाया करते थे। जो उनकी जीविका का साधन था। जब परधानों के कथागायन की परंपरा कम हो गयी तब परधान कलाकार जनगढ़ सिंह श्याम ने इस गोंड कथागायन की परंपरा को चित्रकला के माध्यम से साकार करना प्रारम्भ किया। पद्मश्री भज्जू सिंह श्याम, दुर्गा बाई व्योम प्रमुख गोंड चित्रकार हैं। गोंड चित्रकला जीआई टैग प्राप्त है। गोंड चित्रकला देश विदेश में काफी लोकप्रिय हो रहा है। मध्यप्रदेश पर्यटन विभाग द्वारा पर्यटन को बढ़ावा देने के उद्देश्य से विज्ञापन में गोंडी चित्रकला का बेहद खूबसूरती से प्रयोग किया गया है।

गोंडी नृत्य: 

गोंड समुदाय में मुख्य नृत्य कर्मा, सैला, ढेमसा, रीना, गोंचो नृत्य आमतौर पर कृषि, जन्म,विवाह उत्सव के रूप में नृत्य किया जाता है।
 इन्हें भी देखें 

 लोककला

श्रेणी:चित्रकला
श्रेणी:संस्कृति
श्रेणी:लोक कला
फड़

फड़ चित्रकला भारत की प्रमुख लोककलाओं में से एक है। 
फड़ - कहानी कहने का एक परंपरागत लोक माध्यम है इसमें कपड़े के कनवास के उपर संपूर्ण कथा पहले से चित्रित होती है 
राजस्थान में इसके माध्यम से लोकदेवता पाबूजी, रामदेवजी, तेजाजी, देवनारायण जी एवम अन्य की कथाओं को फड़ प्रस्तुत करने वाले भोपाओ द्वारा रात्रि मे कथावाचन /प्रस्तुत किया जाता है । यह निरक्षर लोगो को समझाने का बहुत ही उत्तम माध्यम है।। आजकल कई ngo भी जागरूकता फैलाने के लिए इस लोकमाध्याम का प्रयोग करते है

इन्हें भी देखें
 लोककला
 देवनारायण की फड़

बाहरी कड़ियाँ
देवनारायण फड़ परम्परा
राजस्थान की फड़ और भोप परम्परा

श्रेणी:चित्रकला
श्रेणी:संस्कृति
श्रेणी:लोक कला
मंचूरिया

300px|thumb|right|मंचूरिया क्षेत्र परिभाषा 1 (dark लाल), परिभाषा 2 (dark लाल + मध्यम लाल) और परिभाषा 3 (गाढ़ा लाल + medium लाल + हल्का लाल)
मंचूरिया (Manchu: Manju, सरलीकृत चीनी: 满洲; पारंपरिक चीनी: 滿洲; Mongolian: Манж) पूर्वी एशिया का एक विशाल क्षेत्र है जिसका विस्तार चीन, कोरिया तथा रूस के इलाकों में है।

मंचूरिया स्थिति : 46 20' उ0 अ0 तथा 127 0' पू0 दे0। साम्यवादी चीन का यह उत्तरी-पूर्वी प्रशायकीय क्षेत्र है जिसका क्षेत्रफल 3,42,454 वर्ग मील तथा जनसंख्या 4,13,67,846 (1950) हें ।

मंचूरिया के उत्तर एवं पूर्व में साइबेरिया और कोरिया, दक्षिण में पीला सागर और चीन, साइबेरिया और मंगोलिया हैं जिसने मंचू राजवंश स्थापितश् किया, के नाम पर इस भाग का नाम मंचूरिया पड़ा है लेकिन आज का मंचूरिया चीनियों के शासन में है और अधिकांश मंचू लोगों ने चीनी नाम, रीति रिवाज एवं चीनी भाषा को अपना लिया है।

मंचूरिया के प्रादेशिक विभागों में कई बार परिवर्तन हुआ है लेकिन 1956 ई0 के अंतिम बँटवारे के अनुसार इसमें तीन प्रांत कीरिन, हेलुंगजिआंग और लियाओनिंग हैं। इसका पश्चिमी भाग अंतस्थ मंगोलिया स्वायत्त क्षेत्र है। इसके उत्तर में शिंगान (Khingan) पर्वत श्रेणियाँ तथा दक्षिण में चागपाई श्रेणी पड़ती है। आमर,श् आरगुन, शुंगारी और ऊसूरी मुख्य नदियाँ हैं। यालू और मुमेन नदियाँ मंचूरिया को कोरिया से अलग करती हैं। अधिकांश भाग की जलवायु स्वास्थ्यवर्द्धक है। अधिक ऊँचे तथा उत्तरी क्षेत्रों में जाड़े में बहुत ही अधिक ठंडक पड़ती है। यहाँ साल में छह मास बर्फ जमी रहती है। गरमी का ताप 320 सें0 रहता है। वर्षा 20 ईचं से 24 ईचं तक होती है।

उत्तर-पूर्वी भाग की भूमि, विशेषत: लियाओ और शुंगारी नदियों के बीच के मैदान, बहुत उपजाऊ हैं। इस समतल एवं विस्तृत मैदान को विशाल मंचूरियाई मैदान कहते हैं। कृषि का प्रमुख और उपजाऊ क्षेत्र होने के कारण इस मैदान को चीन का रोटी क्षेत्र (bread basket) कहा जाता है। लगभग आधे कृषि भूभाग में सोयाबीन की खेती होती है। गेहूँ, केओलिन, ज्वार, बाजरा, धान, मटर, कपास, चुकंदर, सन और पटसन अन्य महत्वपूर्ण फसलें हैं। सोयाबीन का रूपांतरण मंचूरिया का सर्वप्रमुख उद्योग है। कीरिन, हार्बिन, चांगचुन और मूकडेन उद्योगों के मुख्य केंद्र हैं।श् वनसंपदा की भी प्रचुरता है। अखरोट, ओक, चीड़ और फर के वृक्षों से लकड़ी के अतिरिक्त कागज, काष्ठस्टार्च और दियासलाई का निर्माण होता है। पीतसागरीय तटों पर मछली मारना एक महत्वपूर्ण उद्योग है। यहाँ चीन की 80 प्रतिशत लौह धातुश् निकाली जाती है। कुछ कोयले की खानें भी हैं। पर्याप्त मात्रा में ऐलुमिनियम, मैग्नीशियम, टंगस्टन, टिन, सोना, चाँदी, जिंक, ताँबा, एस्बेस्टाँस, मौलीब्डेनम, चूना पत्थर एवं संगमरमर आदि मिलते हैं। ऊनी, सूती एवं रेशमी वस्त्र उद्योग, लौह इस्पात उद्योग तथा यंत्र निर्माण उद्योग काफी विकसित हैं।

यातायात का प्रबंध बहुत उत्तम है। यहाँ की सभी नदियाँ नाव्य हैं लेकिन भारीश् वस्तुओं के यातायात के लिए केवल शुंगारी नदी हीश् उपयुक्त है। नदियों के जम जाने पर उनका उपयोग सड़कों के रूप में होता है। जलविद्युत्‌ केन्द्र शुंगारी एवं यालू नदियों पर हैं। [राजेंद्रप्रसाद सिंह]

बाहरी कड़ियाँ
मंचूरिया (इण्डिया वाटर पोर्टल)

श्रेणी:मंचूरिया
श्रेणी:चीन
श्रेणी:एशिया
श्रेणी:पूर्वोत्तर एशिया
बॉब वूल्मर

right|thumb|बॉब वूल्मर दिसंबर 1999 में
पाकिस्तान के क्रिकेट कोच बॉब वूल्मर का जन्म भारत के कानपुर शहर में 14 मई 1948 को हुआ था। दाएँ हाथ से बल्लेबाज़ी और मध्यम गति की गेंदबाज़ी करने वाले रॉबर्ट एंड्रयू वूल्मर ने 1975 में इंग्लैंड की टीम से अपने टेस्ट क्रिकेट जीवन की शुरुआत की थी।

बाब वूल्मर का निधन 18 मार्च 2007 को वेस्ट इंडीज़ में हुआ।

बॉब वूलमर काफी विख्यात और शायद सबसे ज्यादा प्रसिद्ध किर्केट कोच थे। इस वज़ह से वह दो टीमों, दक्षिण अफ्रीका एवं पाकिस्तान के कोच बने और दो अन्य टीमों (इंग्लैंड एवं वेस्ट इंडीज) ने उन्को अपना कोच बनाने की कोशिश की। साथ ही वह एक बेहतरीन खिलाड़ी भी थे जिनको कैरी पैकर ने वर्ल्ड सीर्‍ईज़ क्रिकेट के लिये साइन किया।

श्रेणी:इंग्लैंड के क्रिकेट खिलाड़ी
श्रेणी:पाकिस्तान के क्रिकेट कोच
श्रेणी:दक्षिण अफ्रीका के क्रिकेट कोच
श्रेणी:बल्लेबाज
श्रेणी:गेंदबाज
सांस्कृतिक क्रांति

सांस्कृतिक क्रांति (सरलीकृत चीनी: 无产阶级文化大革命; परंपरिक चीनी: 無產階級文化大革命, Long form: 'चीन की महान सर्वहारा सांस्कृतिक क्रांति') जनवादी गणराज्य चीन में माओ त्से-तुंग द्वारा चलाया गया एक सामाजिक-राजनीतिक आन्दोलन था सन् १९६६ से आरम्भ होकर सन् १९७६ तक चला। माओ उस समय चीन की कम्युनिस्ट पार्टी के अध्यक्ष थे। 16 मई 1966 को शुरू हुई यह क्रांति 10 वर्षों तक चली और इसने चीन के सामाजिक ढांचे में कई बड़े परिवर्तन किए। इस क्रांति की शुरुआत की घोषणा करते हुए माओ-त्से-तुंग ने चेतावनी दी थी कि बुर्जुआ वर्ग कम्युनिस्ट पार्टी में अपना प्रभाव क़ायम करके एक तरह की तानाशाही स्थापित करना चाहता है। वास्तव में सांस्कृतिक क्रांति का अभियान माओ ने अपनी पार्टी को प्रतिद्वंद्वियों से छुटकारा दिलाने के लिए शुरू किया था।

 क्रांति 
शुरुआत में माओ और उनके समर्थकों ने हज़ारों रेड गार्डों को एकजुट करके उन्हें चीनी समाज के चार पुराने स्तंभों को ख़त्म करने के लिए कहा। ये चार स्तंभ थे - पुराने रिवाज, तौर-तरीक़े, संस्कृति और पुरानी सोच।

कॉलेजों को बंद कर दिया गया ताकि विद्यार्थी क्रांति पर ध्यान दे सकें और माओ ने देशभर के छात्रों का इस क्रांति में आगे आने के लिए आह्वान किया। इस क्रांति ने चीन के सामाजिक ढांचे को काफ़ी नुकसान भी पहुँचाया। इस अभियान ने लगभग उन सभी चीज़ों पर हमला करना शुरू कर दिया जो कि साम्यवाद के विरोध में थीं। नतीजा यह हुआ कि इस पूरी क्रांति के दौरान सैकड़ों की तादाद में लोग मारे गए, हज़ारों लोगों को बर्बरता और यातनाएं झेलनी पड़ीं। इससे चीन के सांस्कृतिक ढांचे को काफ़ी नुकसान पहुंचा था। इस क्रांति के दो वर्ष बाद यानी 1968 के अंत तक चीन गृहयुद्ध की स्थिति में पहुँच गया था। इसके बाद माओ ने हिंसा रोकने के लिए रेड गार्ड के विलय की घोषणा कर दी थी।

 समीक्षा 
माओ के इस क़दम को कई जानकार एक बड़े सामाजिक प्रयोग के तौर पर देखते हैं। एक ऐसा प्रयोग जिसने चीन के पुराने सामाजिक और सांस्कृतिक ढांचे को उखाड़कर एक नए चीन की स्थापना की। हालांकि कई आलोचक इसे माओ की महात्वाकांक्षाओं की उपज मानते हैं। आलोचकों के अनुसार माओ ने इस सांस्कृतिक क्रांति का इस्तेमाल कम्युनिस्ट पार्टी में अपने विरोधियों को ख़त्म करने और सत्ता पर अपना अधिकार बनाए रखने के लिए किया था। अपने इस प्रयास में माओ सफल तो रहे पर चीन को इसकी एक बड़ी कीमत भी चुकानी पड़ी।

इन्हें भी देखें
चीन का साम्यवादी क्रांति

बाहरी कड़ियाँ
चीन की सांस्कृतिक क्रांति

सन्दर्भ

श्रेणी:चीन का इतिहास
गोकुल सिंह

गोकुल सिंह जाट तिलपत गाँव का सरदार थे। 10 मई 1666 को जाटों व औरंगजेब की सेना में तिलपत में लड़ाई हुई। 

लड़ाई में जाटों की विजय हुई। 

मुगल शासन ने इस्लाम धर्म को बढावा दिया और किसानों पर कर बढ़ा दिया। वीर गोकुल जाट ने किसानों को संगठित किया और कर जमा करने से मना कर दिया और औरंगजेब के खिलाफ विद्रोह छेड़ दिया। औरंगजेब ने अपने कुछ  सेनापतियों के साथ शक्तिशाली सेना भेजी। जाटों और मुगलों में युद्ध हुआ। युद्ध में जाटों की विजय हुई। परंतु युद्ध हारने के बाद औरंगजेब खुद सेना लेके चल दिया और गोकुला और उनके साथियों को बंधी बनाने के लिए बहुत बड़ी सेना भेजी , वीर गोकुल जाट को बन्दी बना लिया गया और 1 जनवरी 1670 को आगरा के किले पर जनता को आतंकित करने के लिये टुकडे़-टुकड़े कर मारा गया। इस तरह वो शहीद हो गए।

 बाहरी कडियाँ 
 डॉ॰ शत्रुघ्न प्रसाद, मधुमती, राजस्थान साहित्य अकादमी उदयपुर

 सन्दर्भ 

श्रेणी:राजस्थान के लोग
श्रेणी:राजस्थान का इतिहास
तेजाजी

तेजाजी या वीर तेजाजी एक राजस्थानी लोक देवता हैं। उन्हें शिव के प्रमुख ग्यारह अवतारों में से एक माना जाता है और राजस्थान, मध्यप्रदेश, गुजरात, उत्तर प्रदेश और हरियाणा आदि राज्यों में देवता के रूप में पूजा जाता है।

मानवविज्ञानी कहते हैं कि तेजाजी एक नायक है जिन्होने जाति व्यवस्था का विरोध किया।Dhali, Rajshree Popular Religion in Rajasthan: A Study of Four Deities and Their Worship in Nineteenth and Twentieth Century, 2014, p. 229

जन्म
विक्रम संवत 1131 माघ सुदी शुक्ल पक्ष चौदस अंग्रेजी कैलेंडर के अनुसार 29 जनवरी 1074 को श्री वीर तेजाजी महाराज का जन्म दिवस मनाया जाता है उनके पिता राजस्थान में नागौर जिले के खरनाल के मुखिया तहाड जी थे।  

उनकी माता का नाम रामकंवरी था।, तेजाजी के माता और पिता भगवान शिव के उपासक थे। माना जाता है कि माता राम कंवरी को नाग-देवता के आशीर्वाद से पुत्र की प्राप्ति हुई थी। जन्म के समय तेजाजी की आभा इतनी मजबूत थी कि उन्हें तेजा बाबा नाम दिया गया था।

विवाह
तेजाजी का विवाह पेमल से हुआ था,  रायमल जी मुथा की पुत्री थी, जो गाँव पनेर के प्रमुख थे। पेमल का जन्म बुद्ध पूर्णिमा विक्रम स॰ 1131 (1074 ई॰) को हुआ था। पेमल के साथ तेजाजी का विवाह पुष्कर में 1074 ई॰ में हुआ था जब तेजा 9 महीने के थे और पेमल 6 महीने की थी। विवाह पुष्कर पूर्णिमा के दिन पुष्कर घाट पर हुआ। पेमल के मामा का नाम खाजू-काला था, जो धोल्या परिवार से दुश्मनी रखता था और इस रिश्ते के पक्ष में नहीं था। खाजू काला और ताहड़ देव के बीच विवाद पैदा हो गया। खाजा काला इतना क्रूर हो गया कि उसने उसे मारने के लिए ताहड़ देव पर हमला कर दिया। अपनी और अपने परिवार की रक्षा के लिए, ताहड़ देव को तलवार से खाजू काला को मारना पड़ा। इस अवसर पर तेजाजी के चाचा असकरन भी उपस्थित थे। यह घटना पेमल की माँ को ठीक नहीं लगी जो अब ताहड़ देव और उसके परिवार से बदला लेना चाहती थी।

 मंदिर 
200px|thumb|खरनाल (नागौर) में तेजाजी का मंदिर
200px|thumb|सुरसुरा (अजमेर) में तेजाजी का धाम
तेजाजी का मुख्य मंदिर खरनाल में हैं।

 खरनाल मेला 
प्रत्येक वर्ष भाद्रपद शुक्ल पक्ष की दशवीं  को तेजाजी की याद में खरनाल गाँव में भारी मेले का आयोजन होता हे जिसमे लाखों लोगों की तादात में लोग गाजे-बाजे के सात आते हैं।

 सन्दर्भ 

श्रेणी:राजस्थान के लोक देवता
श्रेणी:राजस्थान के लोग
ज़ाकिर हुसैन (संगीतकार)

उस्ताद ज़ाकिर हुसैन (जन्म - 9 मार्च 1951) भारत के सबसे प्रसिद्ध तबला वादक हैं। ज़ाकिर हुसैन तबला वादक उस्ताद अल्ला रक्खा के बेटे हैं।
thumb|Zakir Hussain, 2001
 ज़ाकिर हुसैन  को भारत सरकार द्वारा कला के क्षेत्र में सन् 1988 में पद्मश्री तथा सन् 2002 में पद्म भूषण से सम्मानित किया गया था। ये महाराष्ट्र से हैं। इन्हें 22 मार्च 2023 को राष्ट्रपति द्रौपदी मुर्मू द्वारा पद्म विभूषण से सम्मानित किया गया।

 जीवन परिचय 

ज़ाकिर हुसैन का बचपन मुंबई में ही बीता। 12 साल की उम्र से ही ज़ाकिर हुसैन ने संगीत की दुनिया में अपने तबले की आवाज़ को बिखेरना शुरू कर दिया था। प्रारंभिक शिक्षा और कॉलेज के बाद ज़ाकिर हुसैन ने कला के क्षेत्र में अपने आप को स्थापित करना शुरू कर दिया। 1973 में उनका पहला एलबम लिविंग इन द मैटेरियल वर्ल्ड आया था। उसके बाद तो जैसे ज़ाकिर हुसैन ने ठान लिया कि अपने तबले की आवाज़ को दुनिया भर में बिखेरेंगे। 1979 से लेकर 2007 तक ज़ाकिर हुसैन विभिन्न अंतरराष्ट्रीय समारोहों और एलबमों में अपने तबले का दम दिखाते रहे। ज़ाकिर हुसैन भारत में तो बहुत ही प्रसिद्ध हैं साथ ही साथ  विश्व के विभिन्न हिस्सों में भी समान रूप से लोकप्रिय हैं।

 सम्मान और पुरस्कार 

1988 में जब उन्हें पद्म श्री का पुरस्कार मिला था तब वह महज 37 वर्ष के थे और इस उम्र में यह पुरस्कार पाने वाले सबसे कम उम्र के व्यक्ति भी थे।
इसी तरह 2002 में संगीत के क्षेत्र में उनके योगदान के लिए उन्हें पद्म भूषण का पुरस्कार दिया गया था।
ज़ाकिर हुसैन को 1992 और 2009 में संगीत का सबसे प्रतिष्ठित पुरस्कार ग्रैमी अवार्ड भी मिला है। 22 मार्च 2023 को राष्ट्रपति द्रौपदी मुर्मू द्वारा पद्म विभूषण से सम्मानित किया गया।

बाहरी कड़ियाँ

श्रेणी:पद्म भूषण
श्रेणी:भारतीय संगीतकार
श्रेणी:तबला वादक
श्रीलंका क्रिकेट टीम

श्रीलंका क्रिकेट टीम, (, ) जिसे द लायंस के नाम से भी जाना जाता है,
पुरुषों की अंतरराष्ट्रीय क्रिकेट में श्रीलंका का प्रतिनिधित्व करता है। यह टेस्ट, एक दिवसीय अंतर्राष्ट्रीय (वनडे) और ट्वेंटी 20 अंतर्राष्ट्रीय (टी20आई) स्थिति के साथ अंतर्राष्ट्रीय क्रिकेट परिषद (आईसीसी) का पूर्ण सदस्य है।
टीम ने पहली बार 1926-27 में अंतर्राष्ट्रीय क्रिकेट (सीलोन के रूप में) खेला, और बाद में 1981 में टेस्ट दर्जा दिया गया, जिससे श्रीलंका टेस्ट क्रिकेट खेलने वाला आठवां देश बना गया। टीम का संचालन श्रीलंका क्रिकेट द्वारा किया जाता है।

कीर्तिमान

 १९९६ क्रिकेट विश्व कप में विजेता रहा। 
 २००३ क्रिकेट विश्व कप में सेमी फाइनल में पहुँचा था। 
 २०११ क्रिकेट विश्व कप में उप विजेता बना। 
 २०१४ आईसीसी विश्व ट्वेन्टी २० में विजेता बना। 
 एशिया कप - १९८६ ,१९९७ ,२००४ ,२००८ ,२०१४ में विजेता बनी।

रिकॉर्ड और आंकड़े
टेस्ट मैच
टेस्ट टीम रिकॉर्ड
उच्चतम टीम कुल: 952/6 दिसंबर। v. 1997 में आरपीएस, कोलंबो में भारत
सबसे कम टीम कुल: ७१ बनाम पाकिस्तान १९९४ में असगिरिया में
श्रीलंका के नाम सर्वोच्च टीम स्कोर, 952/6 . का विश्व रिकॉर्ड है
व्यक्तिगत रिकॉर्ड 
सर्वाधिक मैच: 149 टेस्ट - महेला जयवर्धने 
सबसे लंबे समय तक सेवा देने वाले कप्तान: 56 टेस्ट - अर्जुन रणतुँगा

एक दिवसीय अंतर्राष्ट्रीय
वनडे टीम रिकॉर्ड
उच्चतम टीम कुल: 443/9 (50 ओवर) बनाम नीदरलैंड्स 2006 में वीआरए क्रिकेट ग्राउंड में
सबसे कम टीम कुल: 43 (20.1 ओवर) बनाम दक्षिण अफ्रीका 2012 में बोलैंड पार्क में
श्रीलंका के पास वनडे इतिहास में सर्वाधिक हार का विश्व रिकॉर्ड है- 430

टी20 अंतरराष्ट्रीय
T20I टीम रिकॉर्ड
उच्चतम टीम कुल: 260/6 बनाम केन्या 2007 में जोहान्सबर्ग में
सबसे कम टीम कुल: ७९ बनाम भारत २०१६ में विशाखापत्तनम में 
श्रीलंका के पास T20I इतिहास में सर्वाधिक हार का विश्व रिकॉर्ड है- 70

इन्हें भी देखें
 श्रीलंका में क्रिकेट
 श्रीलंका महिला क्रिकेट टीम

सन्दर्भ

बाहरी कड़ियाँ
 

श्रेणी:राष्ट्रीय क्रिकेट टीम
श्रेणी:श्रीलंका के खेल
अखिल भारतीय मुस्लिम लीग

thumb|right|200px|ऑल इंडिया मुस्लिम लीग का ध्वज

अखिल भारतीय मुस्लिम लीग (ऑल इंडिया मुस्लिम लीग) ब्रिटिश भारत में एक राजनीतिक पार्टी थी और उपमहाद्वीप में मुस्लिम राज्य की स्थापना में सबसे कारफरमा शक्ति थी। भारतीय विभाजन के बाद ऑल इंडिया मुस्लिम लीग इंडिया में एक नये नाम इण्डियन यूनियन मुस्लिम लीग के रूप में स्थापित रही। खासकर की दूसरी पार्टियों के साथ शामिल हो कर सरकार बनाने में। पाकिस्तान के गठन के बाद मुस्लिम लीग अक्सर मौकों पर सरकार में शामिल रही है। भारत के विभाजन और बाद में पाकिस्तान की स्थापना के बाद, अखिल भारतीय मुस्लिम लीग को औपचारिक रूप से भारत में भंग कर दिया गया और बचे हुए मुस्लिम लीग को एक छोटी पार्टी में बदल दिया गया, वह भी केवल केरल, भारत में। बांग्लादेश में, 1976 में मुस्लिम लीग को पुनर्जीवित किया गया था, लेकिन इसे आकार में छोटा कर दिया गया, जिससे यह राजनीतिक क्षेत्र में महत्वहीन हो गया। भारत में, इण्डियन यूनियन मुस्लिम लीग नामक एक अलग स्वतंत्र इकाई का गठन किया गया था, जो आज भी भारतीय संसद में मौजूद है। पाकिस्तान में, पाकिस्तान मुस्लिम लीग अंततः कई राजनीतिक दलों में विभाजित हो गई, जो अखिल भारतीय मुस्लिम लीग के उत्तराधिकारी बन गए।

 आधार 
१९०६ में ढाका स्थान पर ऑल इंडिया मुस्लिम लीग की स्थापना की।
ऑल इंडिया मुस्लिम लीग का गठन १९०६ में ढाका स्थान पर अमल में आया। महमडिं शैक्षणिक सम्मेलन के वार्षिक अधिवेशन के समाप्त होने पर उपमहाद्वीप के विभिन्न राज्यों से आए मुस्लिम ईतिदीन ने ढाका नवाब सलीम अल्लाह खान की निमंत्रण पर एक विशेष सम्मेलन की। बैठक में फैसला किया गया कि मुसलमानों की राजनीतिक मार्गदर्शन के लिए एक राजनीतिक पार्टी का गठन किया जाए. याद रहे कि सर सैय्यद ने मुसलमानों को राजनीति से दूर रहने का सुझाव दिया था। लेकिन बीसवीं सदी के आरंभ से कुछ ऐसी घटनाओं उत्पन्न होने शुरू हुए कि मुसलमान एक राजनीतिक मंच बनाने की जरूरत महसूस करने लगे। ढाका बैठक की अध्यक्षता नवाब प्रतिष्ठा आलमलك ने की। नवाब मोहसिन आलमल कि; मोलानामहमद अली जौहर, मौलाना जफर अली खान, हकीम अजमल खां और नवाब सलीम अल्लाह खान समेत कई महत्त्वपूर्ण मुस्लिम आबरीन बैठक में मौजूद थे। मुस्लिम लीग का पहला राष्ट्रपति सर आग़ा खान को चुना गया। केंद्रीय कार्यालय अलीगढ़ में स्थापित हुआ। सभी राज्यों में शाखाएं बनाई गईं। ब्रिटेन में लंदन शाखा का अध्यक्ष सैयद अमीर अली को बनाया गया।

 पाकिस्तान के लिए संघर्ष 

पाकिस्तान के लिए संघर्ष 1940 ईस्वी को मुस्लिम लीग के लाहौरी अधिवेशन में अध्यक्षता करते हुए मुहम्मद अली जिन्ना ने भारत में अलग मुस्लिम राष्ट्र पाकिस्तान की की माँग कि मुस्लिम लीग के  1940 ईस्वी के दिल्ली अधिवेशन में खालीकुजमान ने पाकिस्तान नाम से  अलग राष्ट्र का प्रस्ताव रखा ,
याद रहे "पाकिस्तान" शब्द के  जन्मदाता 
    'चौधरी रहमत अली थे।

 मुस्लिम लीग पाकिस्तान में 
 पीएमएल एन
 पीएमएल क्यू
 मुस्लिम लीग मैं

 सन्दर्भ 

श्रेणी:भारत का इतिहास
श्रेणी:पाकिस्तान
पदार्थ विज्ञान

पदार्थ विज्ञान एक बहुविषयक क्षेत्र है जिसमें पदार्थ के विभिन्न गुणों का अध्ययन, विज्ञान एवं तकनीकी के विभिन्न क्षेत्रों में इसके प्रयोग का अध्ययन किया जाता है। इसमें प्रायोगिक भौतिक विज्ञान और रसायनशास्त्र के साथ-साथ रासायनिक, वैद्युत, यांत्रिक और धातुकर्म अभियांत्रिकी जैसे विषयों का समावेश होता है। नैनोतकनीकी और नैनोसाइंस में उपयोजता के कारण, वर्तमान समय में विभिन्न विश्वविद्यालयों, प्रयोगशालाओं और संस्थानों में इसे काफी महत्व मिला है।

 इतिहास 

मानव सभ्यता के विकास के विभिन्न चरणों के नाम प्राय:उस युग विशेष में प्रमुखता से प्रयुक्त होने वाले पदार्थ के नाम पर रखे जाते हैं, उदाहरणार्थ :- पाषाण युग,कांस्य युग, लौह युग, सिलिकान युग इत्यादि। पदार्थ विज्ञान आभियांत्रिकी और प्रयुक्त विज्ञान की सबसे प्राचीन विधाओं में से एक है। आधुनिक पदार्थ विज्ञान का विकास धातु विज्ञान से हुआ है। 19वीं शताब्दी में पदार्थ के व्यवहार को समझने में एक बड़ी सफ़लता तब हासिल हुई जब विलर्ड गिब्स ने यह दिखाया कि पदार्थों के गुण उनके विभिन्न अवस्थाओं की आण्विक संरचना से सम्बन्धित ऊष्मागतिक गुणों पर निर्भर करते हैं। वर्तमान युग में पदार्थ विज्ञान के तीव्र विकास के पीछे अन्तरिक्ष स्पर्धा का योगदान है। अन्तरिक्ष यात्राओं को सफल बनाने में विभिन्न मिश्रधातुओं और दूसरे पदार्थों की खोज़ ने प्रमुख भुमिका निभायी। पदार्थ विज्ञान के विकास ने प्लास्टिक, अर्धचालक और जैवरासायनिक तकनीकों के विकास में और इन तकनीकों ने पदार्थ विज्ञान के विकास में योगदान दिया।
साठ के दशक के पहले तक पदार्थ विज्ञान विभागों को धातुकर्म विभाग कहा जाता था, क्योंकि 19वीं सदी और 20वीं सदी के प्रारम्भिक दिनों में धात्विक पदार्थों के विकास पर ज्यादा जोर दिया जाता था। इस क्षेत्र के विकसित होने से इसके अंतर्गत दूसरे पदार्थों यथा : अर्धचालक, चुम्बकीय पदार्थ, सिरेमिक, जैव-पदार्थ, चिकित्सकीय पदार्थ इत्यादि का अध्ययन होने लगा।

 मूल अवधारणायें 
right|thumb|350px|इस चित्र में पदार्थ विज्ञान के विभिन्न उपविषयों (संरचना, गुण, निष्पादन, प्रक्रमण, और विशिष्टीकरण) को एक चतुष्फलकी के शीर्षों और उसके केन्द्र में स्थित बिन्दु से दर्शाया गया है।
पदार्थ विज्ञान में अव्यवस्थित ढंग से नये पदार्थों को खोजने और उपयोग करने के बजाय पदार्थ को मौलिक रूप से समझने का प्रयास किया जाता है। 
पदार्थ विज्ञान के सभी प्रभागों का मूलसिद्धान्त किसी पदार्थ के इच्छित गुणों को उसकी अवस्थाओं और आणविक संरचना में चरित्रगत अंतर्संबन्ध स्थापित करना होता है। किसी भी पदार्थ की संरचना (अतएव उसके गुण) उसके रासायनिक घटकों पर और प्रसंस्करण की विधि पर निर्भर करती है। रासायनिक संघटन, प्रसंस्करण और ऊष्मागतिकी के सिद्धान्त पदार्थ की सूक्ष्मसंरचना निर्धारित करते हैं। पदार्थ के गुण और उनकी सूक्ष्मसंरचना में सीधा सबन्ध होता है।

पदार्थ विज्ञान में एक उक्ति प्रचलित है,"पदार्थ लोगों की तरह होते हैं, उनकी कमियाँ ही उन्हें मज़ेदार बनाती हैं।" किसी भी पदार्थ के दोषरहित क्रिस्टल का निर्माण असंभव है। लिहाज़ा पदार्थविज्ञानी क्रिस्टल दोषों (रिक्ती, प्रक्षेप, विस्थापक अणु इत्यादि) को आवश्यकतानुसार नियंत्रित कर के मनचाहे पदार्थ बनाते हैं।

सन्दर्भ

इन्हें भी देखें
पदार्थ विज्ञान (आयुर्वेद)

 बाहरी कड़ियाँ 
 Nanoscale Interdisciplinary Research Team
 CMR - Centre for Materials Research
 Materials Science and Engineering - Idaho National Laboratory
 Dissemination of IT for the Promotion of Materials Science (DoITPoMS)
 EURELNET Technology Transfer Department at the University of Bordeaux

श्रेणी:पदार्थ विज्ञान
अधातु

अधातु (non-metals) रासायनिक वर्गीकरण में प्रयुक्त होने वाला एक शब्द है। आवर्त सारणी का प्रत्येक तत्त्व अपने रासायनिक और भौतिक गुणों के आधार पर धातु अथवा अधातु श्रेणी में वर्गीकृत किया जा सकता है। (कुछ तत्त्व जिनमें दोनों के गुण पाये जाते हैं उन्हें उपधातु (metaloid) की श्रेणी में रखा जाता है।) आवर्त सारणी में ये 14वें (XIV) से लेकर १८वें (XVIII) समूह में दाहिने-ऊपरी कोने में स्थित हैं। इसके अलावा प्रथम समूह में सबसे ऊपर स्थित उदजन भी अधातु है। हाइड्रोजन के अलावा जारक, प्रांगार, भूयाति, गंधक, भास्वर, हैलोजन, तथा अक्रिय गैसें अधातु मानी जाती हैं।

प्रायः आवर्त सारणी के केवल 22 तत्त्व अधातु की श्रेणी में गिने जाते हैं जबकि धातु की श्रेणी में 92 तत्त्व आते हैं। फिर भी पृथ्वी के गर्भ का, वायुमण्डल और जलमण्डल का अधिकांश भाग अधातुएँ ही हैं। जीवों की संरचना में भी अधातुओं का ही अधिकांशता है।

  उ/H
     या/He  लघ/Li
  वि/Be
  टा/B
  प्रा/C
  भू/N
  जा/O
  त/F
  श/Ne  क्षा/Na
  भ्र/Mg
  स्फ/Al
  सै/Si
  भा/P
  ग/S
  नी/Cl
  म/Ar  द/K
  चू/Ca
  स्तो/Sc
  र/Ti
  रो/V
  व/Cr
  अय/Mn
  लो/Fe
  के/Co
  रू/Ni
  ता/Cu
  ज/Zn
  द्र/Ga
  सि/Ge
  नैप/As
  मे/Se
  दु/Br
  ली/Kr  दी/Rb
  शो/Sr
  भृ/Y
  गो/Zr
  का/Nb
  स/Mo
  चे/Tc
  नक्ष/Ru
  ना/Rh
  निच/Pd
  च/Ag
  मृ/Cd
  नैल/In
  त्र/Sn
  अं/Sb
  वंग/Te
  जंब/I
  को/Xe  द्यु/Cs
  ह/Ba
  *
  गा/Hf
  सह/Ta
  चन/W
  बा/Re
 गु/Os
  घन/Ir
  महा/Pt
  सो/Au
  पा/Hg
  सा/Tl
  सीस/Pb
  भिद/Bi
  तो/Po
  ला/At
  तै/Rn  क्षुद/Fr
  तेज/Ra
  **
  Rf
  Db
  Sg
  Bh
  Hs
  Mt
  Ds
  Rg      *
  सु/La
  पु/Ce
  श्य/Pr
  आ/Nd
  पिव/Pm
  ध/Sm
  किं/Eu
  य/Gd
  इ/Tb
  चुम/Dy
  पां/Ho
  रक/Er
  व्या/Tm
  श्वे/Yb
  निर/Lu  **
  एज/Ac
  ह्रस/Th
  प्रै/Pa
  किर/U
  Np
  Pu
  Am
  Cm
  Bk
  Cf
  Es
  Fm
  Md
  No
  Lr     अन्य अधातुएँ
  हैलोजन
  अक्रिय गैस
  

 गुण 
वैसे 'अधातु' की कोई स्पष्ट परिभाषा नहीं है। फिर भी मोटे तौर पर अधातुओं के निम्नलिखित गुण हैं-
 धातुओं की तुलना में कम विद्युत चालकता
 धातुओं की तुलना में कम ऊष्मा चालकता
 अधातुएँ अम्लीय आक्साइड बनाती हैं। (जबकि धातुएँ क्षारीय आक्साइड बनाती हैं।)
 जो अधातुएँ ठोस हैं, वे भी भंगुर (ब्रिटल) और चमकहीन होती हैं।
 अधातुओं का घनत्व कम होता है।
 अधातुओं का क्वथनांक और गलनांक धातुओं से काफी कम होता है।
 अधातुओं की एलेक्ट्रान बंधुता सर्वाधिक होती है (अक्रिय गैसें अपवाद हैं।)।

श्रेणी:अधातु
अधातु
मग़रेब

thumb|मग़रिब के देश (हरे रंग में)
मग़रेब या मग़रिब (अरबी: , अल-मग़रिब अल-अरबी; बर्बरी: ⵜⴰⵎⴰⵣⵖⴰ, तमज़ग़ा) उत्तर अफ़्रीका का पश्चिमी भूखण्ड है, जिसमें पाँच देश शामिल हैं: मोरक्को, अल्जीरिया, तूनीशीया, लीबिया और मौरितानिया। 

इसके अतिरिक्त पश्चिमी सहारा के विवादित क्षेत्र (ज्यादातर मोरक्को द्वारा नियंत्रित) और मेलिला और सेउता के शहर (दोनों मोरक्को द्वारा दावा किए गए स्पेनैंड द्वारा नियंत्रित) शामिल हैं।  

"मग़रिब" शब्द का अर्थ अरबी में भी वही है जो हिन्दी में है ("पश्चिमी") और मग़रिब का क्षेत्र उत्तर अफ़्रीका में 7वी सदी के अरबी आक्रमण के बाद सब से पश्चिमी क़ब्ज़ा होने वाला इलाक़ा था। 

 इन्हें भी देखें 
 उत्तर अफ़्रीका
 बर्बर भाषा

सन्दर्भ

श्रेणी:उत्तर अफ़्रीका
*
भारत माता मन्दिर

right|thumb|300px|भारत माता मंदिर में संगमरमर पर उकेरी गया अविभाजित भारत का त्रिआयामी भौगोलिक मानचित्र
भारत माता मन्दिर महात्मा गाँधी काशी विद्यापीठ (वाराणसी) के प्रांगण में है। इसका निर्माण डाक्टर शिवप्रसाद गुप्त ने कराया और उदघाटन सन 1936 में गांधीजी द्वारा किया गया। इस मन्दिर में किसी देवी-देवता का कोई चित्र या प्रतिमा नहीं है बल्कि संगमरमर पर उकेरी गई अविभाजित भारत का त्रिआयामी भौगोलिक मानचित्र है। इस मानचित्र में पर्वत, पठार, नदियाँ और सागर सभी को बखुबी दर्शाया गया है।

 इन्हें भी देखें
 भारत माता मंदिर, हरिद्वार
 भारत माता

 बाहरी कड़ियाँ
 वाराणसी का भारत माता मन्दिर

श्रेणी:भारत में मंदिर
इंग्लैंड के चार्ल्स द्वितीय

चार्ल्स द्वितीय (29 मई 1630 - 6 फरवरी 1685) 1649 से 1651 तक स्कॉटलैंड का राजा एवं 1660 से 1685 में अपनी मृत्यु तक स्कॉटलैंड, इंग्लैण्ड और आयरलैण्ड का राजा था। 

 जीवनी 
अंग्रेजी गृहयुद्ध के दौरान 30 जनवरी 1649 को व्हाइटहॉल में इनके पिता चार्ल्स प्रथम को प्राणदण्ड दे दिया गया था। तब स्कॉटलैंड की संसद ने 5 फरवरी 1649 को चार्ल्स द्वितीय को राजा बनाने की घोषणा की। क्रॉमवेल ने 3 सितंबर 1651 को वॉर्सेस्टर की लड़ाई में चार्ल्स द्वितीय को हराया और चार्ल्स यूरोप भाग गए।  जिसके बाद कुछ साल तक राजशाही समाप्त करके इंग्लैण्ड, स्कॉटलैण्ड और आयरलैण्ड में आलिवर क्रामवेल के नेतृत्व में गणतन्त्र की स्थापना हुई। चार्ल्स ने अगले नौ वर्ष फ्रांस, डच गणराज्य और स्पेनिश नीदरलैंड में निर्वासन में बिताए। 1658 में क्रॉमवेल की मृत्यु के बाद हुए राजनीतिक संकट के परिणामस्वरूप राजशाही की बहाली हुई और चार्ल्स को ब्रिटेन लौटने के लिए आमंत्रित किया गया। इनके राजा बनने की ठीक तारीख़ तय करना मुश्किल है, क्योंकि उस समय ब्रिटेन में काफ़ी राजनैतिक उथल-पुथल हो रही थी। 1660 के बाद, सभी कानूनी दस्तावेजों में ऐसा किया गया जैसे कि उन्होंने 1649 में अपने पिता से ही राजगद्दी प्राप्त की हो।

यूरोप में हो रहे कैथोलिक और प्रोटेस्टैण्ट संप्रदायों के बीच हो रहे संघर्ष की वजह से चार्ल्स द्वितीय का अधिकतर समय घरेलू और विदेशी नीतियों को संभालने में लगा। उनके प्रारंभिक शासनकाल की प्रमुख विदेश नीति दूसरा एंग्लो-डच युद्ध था। 1670 में, उन्होंने फ्रांस के राजा एवं फुफेरे भाई राजा चौदहवें लुई के साथ एक गठबंधन किया। लुई ने उन्हें तीसरे एंग्लो-डच युद्ध में सहायता करने और उन्हें पेंशन देने की सहमति दी और चार्ल्स ने गुप्त रूप से एक अनिर्दिष्ट तारीख में कैथोलिक धर्म में धर्म परिवर्तन करने का वादा किया। अपने पिता की तरह ही इंग्लैण्ड की संसद के साथ चार्ल्स द्वितीय के सम्बन्ध काफ़ी तनावपूर्ण रहे। चार्ल्स ने अपने 1672 के रॉयल घोषणापत्र के साथ कैथोलिकों के लिए धार्मिक स्वतंत्रता देने का प्रयास किया, लेकिन अंग्रेजी संसद ने उन्हें इसे वापस लेने के लिए मजबूर कर दिया। साथ ही इनके दरबार में कूटनीति और साजिशों का बोलबाला रहा। 1679 में, एक खुलासे ने संकट को जन्म दिया जब यह पता चला कि चार्ल्स के भाई और उत्तराधिकारी जेम्स, ड्यूक ऑफ यॉर्क, कैथोलिक हैं। इसी समय इंग्लैण्ड में विग और टोरी राजनैतिक पार्टियाँ पहली बार उभर कर सामने आईं। अपने राज के अन्तिम वर्षों में इन्होंने संसद को हटाकर खुद का राज स्थापित करने में सफलता मिली। चार्ल्स ने 1681 में अंग्रेजी संसद को भंग कर दिया और 1685 में अपनी मृत्यु तक अकेले शासन किया। लेकिन पिता की तरह इन्हें लोगों के विरोध का सामना करना नहीं पड़ा, जिसका प्रमुख कारण है कि इन्होंने जनता पर कोई नए कर नहीं लगाए।  

चार्ल्स द्वितीय को मैरी मोनार्क (अंग्रेजी: Merry Monarch, खुशदिल राजा) कहा जाता है, क्योंकि इनके दरबार में ज़िन्दादिली और इच्छावाद का बोलबाला था। इनकी बहुत सी अवैधानिक संताने हुईं लेकिन कोई वैधानिक सन्तान नहीं हुई। इसलिये राजगद्दी के उत्तराधिकारी उनके भाई जेम्स हुए। ये ललित कलाओं के संरक्षक थे, जिनको प्रोटेक्टेरेट में लगे निषेध के बाद इनके दरबार में बहुत प्रोत्साहन मिला। चार्ल्स द्वितीय ने मृत्यु से पहले रोमन कैथोलिक सम्प्रदाय को अपना लिया था।

इनका विवाह पुर्तगाली राजकुमारी कैथरीना से 1661 को हुआ था और इनको दहेज में मुंबई प्राप्त हुआ था।

सन्दर्भ

सन्दर्भसूची
 
 
 
 

श्रेणी:इंग्लैण्ड के शासक
श्रेणी:स्काटलैण्ड के शासक
श्रेणी:स्टुआर्ट राजघराना
ब्रागांज़ा की कैथरीन

कैथरीन दे ब्रागान्ज़ा (25 नवंबर, 1638 - 31 दिसंबर, 1705), पुर्तगाली: Catarina Henriqueta de Bragança) पुर्तगाली राजकुमारी और इंग्लैण्ड के राजा चार्ल्स द्वितीय की रानी थी। इनका जन्म पुर्तगाल में विला विसोज़ा में हुआ था। इनके पिता जॉन चतुर्थ के राजा बनने पर हुआन होसे दे आस्ट्रिया, फ्रांस्वा दे वेन्दोम, लुई चौदहवें और चार्ल्स द्वितीय के साथ इनके विवाह की बात चली। पिरेनेज़ की संधि के बाद जब फ्रांस ने पुर्तगाल को छोड़ दिया तो इन्हें पुर्तगाल और इंग्लैण्ड के बीच सम्बन्ध स्थापित करने का साधन माना जाने लगा। 1660 में जब चार्ल्स द्वितीय को शासन की बागडोर फ़िर से मिली तो इन दोनों का विवाह तय कर दिया गया। इंग्लैण्ड आने पर दो विवाह समारोह हुए- पहला कैथोलिक तरीके से गुप्त रूप से और दूसरा 21 मई, 1661 को, एंग्लिकन तरीके से बहुत धूमधाम से। इनके दहेज में चार्ल्स को बम्बई और टैन्जियर बन्दरगाह मिले और चार्ल्स द्वितीय ने बंबई ईस्ट इंडिया कंपनी को वार्षिक किराए पर दे दिया।   भाषा अवरोध, चार्ल्स की बेवफाई और कैथोलिकों और एंग्लिकनों के बीच हो रहे संघर्ष की वजह से शुरू में कैथरीन को बहुत कठिनाइयाँ आईं। कैथोलिक होने के कारण इनपर कई बार आरोप लगाए गए, जिनमें से चार्ल्स को जहर देने की साज़िश शामिल है। ये सभी आरोप बेबुनियाद साबित हुए और चार्ल्स ने खुद हर कदम पर कैथरीन का समर्थन किया। चार्ल्स की मृत्यु के बाद इनकी कठिनाइयाँ और बढ़ने लगीं और अंततः मार्च 1692 में ये पुर्तगाल लौट गईं।  

वहाँ रहते हुए उसने पुर्तगाल ओर इंग्लैंड के राजनीतिक संबंध दृढ़ करने का प्रयास किया। १७०४ ई. में जब उसके भाई पुर्तगाल नरेश पेडरो द्वितीय बीमार पड़े तो वह पुर्तगाल के शासन की संरक्षिका बनाई गई और उसके इस शासनकाल में पुर्तगाल को स्पेन के विरूद्ध अनेक सफलता मिली। ३१ दिसम्बर १७०५ को उसकी मृत्यु हुई। मरते समय उसने अपनी सारी अर्जित संपत्ति अपने भाई को वसीयत कर दी थी।

thumb|left|150px|लिस्बन, पुर्तगाल में कैथरीन की प्रतिमा
कैथरीन बहुत बार गर्भवती हुईं लेकिन कभी जीवित उत्तराधिकारी को जन्म नही दे पाईं। कैथरीन ने इंग्लैण्ड में चाय पीने का रिवाज शुरु किया। कहा जाता है कि नये यार्क के क्वीन्स इलाके का नाम इनपर रखा गया, लेकिन इसके समर्थन में ऐतिहासिक स्रोत नहीं मिले हैं।

ब्रागान्ज़ा, कैथरीन दे
ब्रागान्ज़ा, कैथरीन दे
ब्रागान्ज़ा, कैथरीन दे
अग्निरेखा

अग्निरेखा  महादेवी वर्मा का अंतिम कविता संग्रह है जो मरणोपरांत १९९० में प्रकाशित हुआ। इसमें उनके अन्तिम दिनों में रची गयीं रचनाएँ संग्रहीत हैं जो पाठकों को अभिभूत भी करती हैं और आश्चर्यचकित भी, इस अर्थ में कि महादेवी के काव्य में ओत-प्रोत वेदना और करुणा का वह स्वर, जो कब से उनकी पहचान बन चुका है इसमें मुखर होकर सामने आता है। अग्निरेखा में दीपक को प्रतीक मानकर अनेक रचनाएँ लिखी गयी हैं। साथ ही अनेक विषयों पर भी कविताएँ हैं। - 
महादेवी वर्मा का विचार है कि अंधकार से सूर्य नहीं दीपक जूझता है-
	
रात के इस सघन अंधेरे में जूझता-

सूर्य नहीं, जूझता रहा दीपक!

कौन सी रश्मि कब हुई कम्पित,

कौन आँधी वहाँ पहुँच पायी?

कौन ठहरा सका उसे पल भर,

कौन सी फूँक कब बुझा पायी।।

अग्निरेखा के पूर्व भी महादेवी जी ने दीपक को प्रतीक मानकर अनेक गीत लिखे हैं- किन उपकरणों का दीपक, मधुर-मधुर मेरे दीपक जल, सब बुझे दीपक जला दूँ, यह मन्दिर का दीप इसे नीरव जलने दो, पुजारी दीप कहाँ सोता है, दीपक अब जाती रे, दीप मेरे जल अकम्पित घुल अचंचल, पूछता क्यों शेष कितनी रात आदि। 
शायद यही है कि करीन शोमेर ने महादेवी के लिए 'स्वज्वलित दीपक' (self consuming lamp) का सार्थक शीर्षक दिया है।

श्रेणी:कविता संग्रह
श्रेणी:महादेवी वर्मा
महासागर

thumb|विश्व के प्रमुख महासागर
महासागर लवणीय जल का पिण्ड है जो पृथ्वी के लगभग 70.8% मे विस्तृत है और इसमें पृथ्वी का 97% जल समाहित है। एक महासागर जल के किसी भी बड़े निकाय को भी सन्दर्भित कर सकता है जिसमें विश्व महासागर पारम्परिक रूप से विभाजित है। महासागर के पांच विभिन्न क्षेत्रों की परिचय करने के लिए भिन्न नामों का प्रयोग किया जाता है: प्रशान्त (वृहत्तम), अट्लाण्टिक, भारतीय, दक्षिणी और उत्तरध्रुवीय महासागर (क्षुद्रतम)। समुद्री जल ग्रह के लगभग 361,000,000 किमी² में विस्तृत है। महासागर पृथ्वी के जलमण्डल का प्रमुख घटक है, और इसलिए पृथ्वी पर जीवन का अभिन्नांग है। विशाल ताप भण्डार के रूप में कार्य करते हुए, महासागर जलवायु और मौसम के स्वरूप, कार्बन चक्र और जल चक्र को प्रभावित करता है।

समुद्र विज्ञानी भौतिक और जैविक स्थितियों के आधार पर समुद्र को विभिन्न ऊर्ध्वाधर और क्षैतिज क्षेत्रों में विभाजित करते हैं। पेलैजिक क्षेत्र में खुले समुद्र में सतह से समुद्र तल तक जल स्तम्भ होता है। गहराई और कितनी प्रकाश उपस्थित है, इसके आधार पर जल स्तम्भ को अन्य क्षेत्रों में वर्गीकृत किया गया है। आलोकांचल में सतह से सतह के प्रकाश के 1% (खुले समुद्र में लगभग 200 मीटर) की गहराई तक जल शामिल है, जहाँ प्रकाश-संश्लेषण हो सकता है। यह आलोकांचल को सर्वाधिक जैवविविध बनाता है।  पौधे और सूक्ष्म शैवाल (मुक्त तैरने वाले पादप प्लवक) प्रकाश संश्लेषण के द्वारा कार्बनिक पदार्थ बनाते हैं।  महासागरीय प्रकाश संश्लेषण पृथ्वी के वायुमण्डल में 50% ऑक्सीजन बनाता है। यह ऊपरी सूर्योज्ज्वलित अंचल खाद्य आपूर्ति का मूल है जो अधिकांश महासागरीय पारितन्त्र को बनाए रखता है। प्रकाश केवल कुछ सौ मीटर की गहराई तक प्रवेश करता है; नीचे का शेष महासागर शीतल और काला होता है। महाद्वीपीय मग्नतट जहाँ समुद्र शुष्कभूमि तक पहुंचता है, कुछ सौ मीटर या उससे कम की गहराई के साथ अधिक उथला होता है। मानव गतिविधि का महाद्वीपीय मग्नतट पर अत्यधिक प्रभाव पड़ता है।

समुद्री जल में ऑक्सीजन, कार्बन डाईऑक्साइड और नाइट्रोजन सहित बड़ी मात्रा में घुली हुई गैसें होती हैं। यह गैस विनिमय समुद्र की सतह पर होता है और विलेयता जल के तापमान और लवणता पर निर्भर करती है। जीवाश्म ईंधन के दहन के कारण वातावरण में कार्बन डाइऑक्साइड की बढ़ती सान्द्रता समुद्री जल में उच्च सान्द्रता की ओर ले जाती है, जिसके परिणामस्वरूप महासागरीय अम्लीकरण होता है।  महासागर समाज को जलवायु नियमन सहित महत्वपूर्ण पर्यावरणीय सेवाएं प्रदान करता है। यह व्यापार, परिवहन और भोजन और अन्य संसाधनों तक अभिगमन का साधन भी प्रदान करता है। 2.3 लक्षाधिक प्रजातियों के आवास के रूप में जाना जाता है, इसमें कहीं अधिक - शायद बीस लक्षाधिक प्रजातियाँ शामिल हो सकती हैं। यद्यपि, महासागर कई मानव-जनित पर्यावरणीय संकटों के अधीन है, जिनमें समुद्री प्रदूषण, अत्यधिक मत्स्याखेट, और महासागरों पर जलवायु परिवर्तन के प्रभाव, जैसे कि महासागरीय तापमान वृद्धि , महासागरीय अम्लीकरण, समुद्र तल परिवर्तन शामिल हैं। महाद्वीपीय मग्नतट और तटीय जल जो मानव गतिविधि से सबसे अधिक प्रभावित होते हैं, विशेष रूप से असुरक्षित  होते हैं।

सन्दर्भ

महासागर
श्रेणी:जलसमूह
प्रकाश

thumb|250px|सूर्य के प्रकाश से प्रकाशित एक मेघ
प्रकाश एक विद्युतचुम्बकीय विकिरण है, जिसकी तरंगदैर्ध्य दृश्य सीमा के भीतर होती है। तकनीकी या वैज्ञानिक संदर्भ में किसी भी तरंगदैर्घ्य के विकिरण को प्रकाश कहते हैं। प्रकाश का मूल कण फ़ोटान होता है। प्रकाश की तीन प्रमुख विमायें निम्नवत है।
 तीव्रता जो प्रकाश की चमक से सम्बन्धित है
 आवृत्ति या तरंग्दैर्घ्य जो प्रकाश का रंग निर्धारित करती है।
 ध्रुवीकरण (कम्पन का कोण) जिसे सामान्य परिस्थितियों में मानव नेत्र से अनुभव करना कठिन है। पदार्थ की तरंग-द्रव्य द्विकता के कारण प्रकाश एक ही साथ तरंग और द्रव्य दोनों के गुण प्रदर्शित करता है। प्रकाश की यथार्थ प्रकृति भौतिकविज्ञान के प्रमुख प्रश्नों में से एक है।

सन्दर्भ

प्रकाश सीधी रेखा गमन करता है प्रकाश अदृश्य होता है

इन्हें भी देखें
 प्रकाश-संश्लेषण
 प्रकाशिकी

बाहरी कड़ियाँ
 हमारा स्वास्थ्य और प्रकाश
P61, आध्यात्मिमिक प्रकाश 

श्रेणी:भौतिकी
मूल्य (अर्थशास्त्र)

आर्थिक मूल्य, किसी आर्थिक एजेंट को कोई वस्तु या सेवा द्वारा प्रदत्त लाभ का माप हैं।

यह ध्यान में रखा जाना चाहिए कि आर्थिक मूल्य और बाज़ार भाव समान नहीं हैं, और ना ही आर्थिक मूल्य और बाज़ार मूल्य एक समान हैं। मूल्य की अवधारणा अर्थशास्त्र में केन्द्रीय है। इसको मापने का एक तरीका वस्तु का बाजार भाव है। एडम स्मिथ ने श्रम को मूल्य के मुख्य श्रोत के रूप में परिभाषित किया। "मूल्य के श्रम सिद्धान्त" को कार्ल मार्क्स सहित कई अर्थशास्त्रियों ने प्रतिपादित किया है। इस सिद्धान्त के अनुसार किसी सेवा या वस्तु का मूल्य उसके उत्पादन में प्रयुक्त श्रम के बराबर होत है। अधिकांश लोगों का मानना है कि इसका मूल्य वस्तु के दाम निर्धारित करता है। दाम का यह श्रम सिद्धान्त "मूल्य के उत्पादन लागत सिद्धान्त" से निकटता से जुड़ा हुआ है।

सन्दर्भ

Category:राजनीतिक अर्थव्यवस्था
Category:मूल्य सिद्धान्त
चित्रगुप्त

चित्रगुप्त एक हिन्दू देवता हैं जो यमराज के सहायक के रूप मे कार्य करते हैं और मनुष्य के कर्मों का लेखा-जोखा "अग्रसंधानि" नामक रजिस्टर में रखते हैं। मनुष्य के मृत्यु होने पर यमलोक पहुंचने पर, चित्रगुप्त जी उनके कर्मों को पढ़ते हैं, जिससे यह निर्णय लेने में आसानी मिलती है कि वे पृथ्वी पर उसके कर्मों के आधार पर स्वर्ग जाएगा या नर्क। वे ब्रह्मा के सत्रहवें मानसपुत्र हैं। ऐसा माना जाता है कि उनकी रचना ब्रह्मा की आत्मा और मन (चित) से हुई है और इस प्रकार उन्हें ब्राह्मण की तरह वेद लिखने का अधिकार दिया गया है, और क्षत्रिय का कर्तव्य भी सौंपा गया है इसलिए उनके वंशज को ब्रह्माक्षत्रीय माना जाता है। 

 सन्दर्भ 

श्रेणी:इन्द्र लोक के देवता
मानवाधिकार

मानवाधिकार (human order James Nickel, with assistance from Thomas Pogge, M.B.E. Smith, and Leif Wenar, 13 December 2013, Stanford Encyclopedia of Philosophy, Human Rights. Retrieved 14 August 2014) वे नैतिक सिद्धान्त हैं जो मानव व्यवहार से सम्बन्धित कुछ निश्चित मानक स्थापित करता है। ये मानवाधिकार स्थानीय तथा अन्तरराष्ट्रीय कानूनों द्वारा नियमित रूप से रक्षित होते हैं।Macmillan Dictionary, human rights – definition. Retrieved 14 August 2014, "the rights that everyone should have in a society, including the right to express opinions about the government or to have protection from harm"ये अधिकार प्रायः ऐसे 'आधारभूत अधिकार' हैंजिन्हें प्रायः 'न छीने जाने योग्य' माना जाता है और यह भी माना जाता है कि ये अधिकार किसी व्यक्ति के जन्मजात अधिकार हैं। व्यक्ति के आयु, प्रजातीय मूल, निवास-स्थान, भाषा, धर्म, आदि का इन अधिकारों पर कोई प्रभाव नहीं होता। ये अधिकार सदा और सर्वत्र देय हैं तथा सबके लिए समान हैं।

 इतिहास 
अनेक प्राचीन दस्तावेजों एवं बाद के धार्मिक और दार्शनिक पुस्तकों में ऐसी अनेक अवधारणाएं है जिन्हें मानवाधिकार के रूप में चिन्हित किया जा सकता है। ऐसे प्रलेखों में उल्लेखनीय हैं अशोक के आदेश पत्र, श्री राम द्वारा निर्मित अयोध्या का संविधान (राम राज्य) आदि।

आधुनिक मानवाधिकार कानून तथा मानवाधिकार की अधिकांश अपेक्षाकृत व्यवस्थाएं समसामयिक इतिहास से संबंध हैं। द ट्वेल्व आर्टिकल्स ऑफ़ द ब्लैक फॉरेस्ट (1525) को यूरोप में मानवाधिकारों का सर्वप्रथम दस्तावेज़ माना जाता है। यह जर्मनी के किसान - विद्रोह (Peasants' War) स्वाबियन संघ के समक्ष उठाई गई किसानों की मांग का ही एक हिस्सा है। ब्रिटिश बिल ऑफ़ राइट्स ने युनाइटेड किंगडम में सिलसिलेवार तरीके से सरकारी दमनकारी कार्रवाइयों को अवैध करार दिया. 1776 में संयुक्त राज्य में और 1789 में फ्रांस में 18 वीं शताब्दी के दौरान दो प्रमुख क्रांतियां घटीं. जिसके फलस्वरूप क्रमशः संयुक्त राज्य की स्वतंत्रता की घोषणा एवं फ्रांसीसी मनुष्य की मानव तथा नागरिकों के अधिकारों की घोषणा का अभिग्रहण हुआ। इन दोनों क्रांतियों ने ही कुछ निश्चित कानूनी अधिकार की स्थापना की।

"मानवाधिकारों" को लेकर अक्सर विवाद बना रहता है। ये समझ पाना मुश्किल हो जाता है कि क्या वाकई में मानवाधिकारों की सार्थकता है। यह कितना दुर्भाग्यपू्‌र्ण है कि तमाम प्रादेशिक, राष्ट्रीय और अंतरराष्ट्रीय स्तर पर सरकारी और गैर सरकारी मानवाधिकार संगठनों के बावजूद मानवाधिकारों का परिदृश्य तमाम तरह की विसंगतियों और विद्रूपताओं से भरा पड़ा है। किसी भी इंसान की जिंदगी, आजादी, बराबरी और सम्मान का अधिकार है मानवाधिकार है। भारतीय संविधान इस अधिकार की न सिर्फ गारंटी देता है, बल्कि इसे तोड़ने वाले को अदालत सजा देती है।

सन्दर्भ

इन्हें भी देखें
मानवाधिकारों की सार्वभौम घोषणा
इस्लाम में मानवाधिकारों की काहिरा घोषणा‎

 बाहरी कड़ियाँ 
जानिए मानवाधिकारों की रक्षा की आवश्यकता क्यों हैं
मानव अधिकारों का अर्थ
मानवाधिकार और राष्ट्रों की संप्रभुता

श्रेणी:मानवाधिकार
नस्लवाद

thumb|पेंसिल्वेनिया, संयुक्त राज्य अमेरिका में गवर्नर चुनाव के लिए एक नस्लवादी अभियान पोस्टर, १८६६ 
नस्लवाद या प्रजातिवाद एक  सिद्धान्त या अवधारणा है, जो किसी एक नस्ल को दूसरी से श्रेष्ठतर या निम्नतर मानती है। नस्लवाद को ऐसे परिभाषित किया गया हैं-"यह विश्वास कि हर नस्ल के लोगों में कुछ खास खूबियां होती हैं, जो उसे दूसरी नस्लों से कमतर या बेहतर बनाती हैं।" नस्लवाद लोगों के बीच जैविक अंतर की सामाजिक धारणाओं में आधारित भेदभाव और पूर्वाग्रह दोनों होते हैं। यह विभिन्न नस्लों के सदस्यों को अलग ढंग से व्यवहार किया जाना चाहिए कि सोच और धारण भी हैं। संयुक्त राष्ट्र के सभागम के मुताबिक, नस्लीय भेदभाव के आधार पर श्रेष्ठता, वैज्ञानिक दृष्टि से गलत, नैतिक रूप से निन्दनीय, सामाजिक अन्याय और खतरनाक है और नस्लीय भेदभाव के लिए कोई औचित्य नहीं है, सिद्धांत में या व्यवहार में, कहीं भी।

इतिहास में, नस्लवाद अटलांटिक दास व्यापार के पीछे एक प्रेरणा शक्ति थी, अमेरिका में उन्नीसवीं और शुरुआती बीसवीं सदी के नस्लीय अलगाव और दक्षिण अफ्रीका के अंतर्गत रंगभेद भी इसी सिद्धांत पर आधारित थे। यह सिद्धांत नरसंहार के राजनीतिक और वैचारिक आधार का एक प्रमुख हिस्सा रहा है जैसे यहूदी नरसंहार, पर औपनिवेशिक संदर्भों में भी जैसे दक्षिण अमेरिका और कांगो में रबर बूम के रूप में, अमेरिका के ऊपर यूरोपीय विजय में और अफ्रीका, एशिया और ऑस्ट्रेलिया के औपनिवेशीकरण में।

 सन्दर्भ 

श्रेणी:नस्लवाद
श्रेणी:भेदभाव
श्रेणी:घृणा